**Mór Városi Önkormányzat Képviselő-testületének**

**183/2024. (V.29.) határozata**

**a közvilágításfejlesztés és üzemeltetés Móron tárgyú közbeszerzési eljárás köztes bírálata tárgyában**

Mór Városi Önkormányzat Képviselő-testülete - az ajánlatkérő Önkormányzat részéről a 73/2024. (III.14.) határozattal a közbeszerzésekről szóló 2015. évi CXLIII. törvény (a továbbiakban: Kbt.) Második Rész 81. §-ban rögzített feltételek fennállása alapján a „Közvilágításfejlesztés és üzemeltetés Móron” tárgyában indított, uniós értékhatárt elérő nyílt közbeszerzési eljárás tekintetében a Kbt. 69. § (2)-(4) bekezdések szerinti bírálat vonatkozásában jóváhagyja a határozat mellékletét képező előterjesztést és az alábbi döntéseket hozza:

* A megfelelőség és érvénytelenség kérdéskörében megállapítja, hogy a VILLKÁSZ Villamos-, Légvezeték-, Kábelszerelő Kft. a Kbt. 73. § (1) e) pontja alapján érvénytelen ajánlatot tett, MVM Esco Urban Kft. és RONEKO Ipari Szolgáltató és Kereskedelmi Kft. közös ajánlattevők pedig megfelelő ajánlatot tettek.
* Megállapítja, hogy a jelen közbeszerzési eljárásban az értékelési szempontokra figyelemmel a legkedvezőbbnek tekinthető megfelelő ajánlatot az MVM Esco Urban Kft. és RONEKO Ipari Szolgáltató és Kereskedelmi Kft. közös ajánlattevők tették.
* Továbbá megállapítja, hogy az MVM Esco Urban Kft. és RONEKO Ipari Szolgáltató és Kereskedelmi Kft. közös ajánlattevők ajánlata érvényes, mivel az megfelel az ajánlati felhívásban, a dokumentációban, valamint a jogszabályokban meghatározott feltételeknek, és közös ajánlattevők alkalmasak a szerződés teljesítésére.

 Fenyves Péter Dr. Taba Nikoletta

 polgármester jegyző